รัฐบาลไทย-ข่าวทำเนียบรัฐบาล-คปภ.เผยอาชีพตัวแทน-นายหน้าประกันภัยบูม คาดปีนี้แห่สมัครสอบเฉียด 4 แสนราย
วันพฤหัสบดีที่ 2 มีนาคม 2560
คปภ.เผยอาชีพตัวแทน-นายหน้าประกันภัยบูม คาดปีนี้แห่สมัครสอบเฉียด 4 แสนราย
• “สุทธิพล” ย้ําต้องคุมเข้มคุณภาพตัวแทน/นายหน้าประกันภัย เพื่อคุ้มครองสิทธิประโยชน์ผู้บริโภค
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า อาชีพตัวแทน/นายหน้าประกันภัย ถือเป็นอีกหนึ่งอาชีพที่ได้รับความนิยมจากคนรุ่นใหม่ที่ต้องการก้าวสู่ถนนอาชีพในแวดวงประกันภัยกันเป็นจํานวนมาก ทั้งนี้จากสถิติข้อมูลผู้ที่สนใจสมัครสอบเป็นตัวแทน/นายหน้าประกันภัยในปี 2559 มีจํานวนทั้งสิ้น 351,320 ราย ขยายตัวเพิ่มขึ้นร้อยละ 8.04 เมื่อเทียบกับปีก่อนหน้านี้ และมีอัตราการสอบผ่านโดยเฉลี่ยร้อยละ 43.05 แยกเป็นมีผู้สนใจสมัครสอบตัวแทนประกันชีวิต จํานวน 234,855 ราย คิดเป็นร้อยละ 66.85 ของจํานวนตัวแทน/นายหน้าประกันภัยที่สมัครสอบทั้งหมด ขยายตัวเพิ่มขึ้นที่ร้อยละ 2.45 เมื่อเทียบกับปีก่อน สมัครสอบตัวแทนประกันวินาศภัย จํานวน 8,797 ราย คิดเป็นร้อยละ 2.50 ขยายตัวเพิ่มขึ้นที่ร้อยละ 14.78 สมัครสอบนายหน้าประกันชีวิต จํานวน 40,067 ราย คิดเป็นร้อยละ 11.40 ขยายตัวเพิ่มขึ้นที่ร้อยละ 23.80 และสมัครสอบนายหน้าประกันวินาศภัย จํานวน 67,601 ราย คิดเป็นร้อยละ 19.24 ขยายตัวเพิ่มขึ้นที่ร้อยละ 20.88
โดยจากสถิติข้อมูลดังกล่าวจะเห็นได้ว่ามีจํานวนผู้สมัครสอบตัวแทน/นายหน้าประกันภัยเพิ่มขึ้นทุกประเภทโดยเฉพาะนายหน้าประกันชีวิตและนายหน้าประกันวินาศภัย ทั้งนี้เป็นเพราะสํานักงานคปภ.ได้ส่งเสริมและเตรียมความพร้อมสําหรับผู้ที่สนใจเข้าสู่อาชีพนายหน้าประกันภัย รวมทั้งมีการขยายศูนย์สอบและพัฒนาระบบการให้บริการจัดสอบนายหน้าประกันภัยด้วยระบบคอมพิวเตอร์เพิ่มขึ้น ทั้งในส่วนกลางและส่วนภูมิภาค ดังนั้นในปี 2560 จึงคาดว่าจะมีผู้ที่สนใจสมัครสอบตัวแทน/นายหน้าประกันภัยเติบโตเฉลี่ยอยู่ที่ร้อยละ 5-6 หรือประมาณ 372,399 ราย โดยเป็นการเพิ่มขึ้นจากนายหน้าประกันชีวิตและนายหน้าประกันวินาศภัย โดยเฉพาะกลุ่มที่จําหน่ายผลิตภัณฑ์ประกันภัยผ่านช่องทางธนาคารพาณิชย์ (Bancassurance) ที่ได้เพิ่มจํานวนบุคลากร ซึ่งเป็นปัจจัยสําคัญที่มีผลต่อจํานวนเพิ่มขึ้นของคนกลางประกันภัยในภาพรวม
สําหรับสถิติตัวเลขของผู้ขอรับใบอนุญาตเป็นตัวแทน/นายหน้าประกันภัย ในปี 2559 มีจํานวนทั้งสิ้น 188,083 ราย ขยายตัวเพิ่มขึ้นที่ร้อยละ 6.57 เมื่อเทียบกับปีก่อนหน้านี้ โดยแยกเป็นการขอรับใบอนุญาตเป็นตัวแทนประกันชีวิต จํานวน 115,488 ราย คิดเป็นร้อยละ 61.40 ของจํานวนตัวแทน/นายหน้าประกันภัยที่ขอรับใบอนุญาตทั้งหมด และมีอัตราการขอรับใบอนุญาตลดลงเล็กน้อยที่ร้อยละ 0.51 เมื่อเทียบกับปีก่อน การขอรับใบอนุญาตเป็นตัวแทนประกันวินาศภัย จํานวน 5,587 ราย คิดเป็นร้อยละ 2.97 มีอัตราการเพิ่มขึ้นที่ร้อยละ 36.07 การขอรับใบอนุญาตเป็นนายหน้าประกันชีวิต (บุคคลธรรมดา) จํานวน 27,845 ราย คิดเป็นร้อยละ 14.80 มีอัตราการขยายตัวเพิ่มขึ้นที่ร้อยละ 21.46 และการขอรับใบอนุญาตเป็นนายหน้าประกันวินาศภัย (บุคคลธรรมดา) จํานวน 39,163 ราย คิดเป็นร้อยละ 20.82 มีอัตราการขยายตัวเพิ่มขึ้นที่ร้อยละ 17.33 โดยจะเห็นได้ว่าจํานวนผู้ขอรับใบอนุญาตเป็นตัวแทนประกันชีวิตมีอัตราการขอรับใบอนุญาตลดลงเล็กน้อยอยู่ที่ร้อยละ 0.51 สาเหตุส่วนหนึ่งเนื่องจากผู้ที่จะเข้าสู่ตลาดคนกลางประกันภัย (รายใหม่) มีอัตราการสอบผ่านความรู้ลดลงร้อยละ 1.85 ดังนั้นจากสถิติตัวเลขของจํานวนผู้ขอรับใบอนุญาตเป็นตัวแทน/นายหน้าประกันภัยในปี 2559 จึงคาดว่าในปี 2560 จํานวนผู้ขอรับใบอนุญาตเป็น
ตัวแทน/นายหน้าประกันภัยจะมีอัตราเติบโตเฉลี่ยอยู่ที่ร้อยละ 5-6 ซึ่งสอดคล้องกับอัตราการขยายตัวของจํานวนผู้สมัครสอบเป็นนายหน้าประกันชีวิต/วินาศภัยสถิติตัวเลขของผู้ขอต่ออายุใบอนุญาตตัวแทน/นายหน้าประกันภัย ตลอดปี 2559 มีจํานวนทั้งสิ้น 150,660 ราย โดยแยกเป็นประเภทขอต่ออายุใบอนุญาตเป็นตัวแทนประกันชีวิตจํานวน 82,173 ราย ประเภทขอต่ออายุใบอนุญาตเป็นตัวแทนประกันวินาศภัยจํานวน 5,884 ราย ประเภทขอต่ออายุใบอนุญาตเป็นนายหน้าประกันชีวิต (บุคคลธรรมดา) จํานวน 29,707 ราย และประเภทขอต่ออายุใบอนุญาตเป็นนายหน้าประกันวินาศภัย (บุคคลธรรมดา) จํานวน 32,896 ราย ทั้งนี้จากสถิติตัวเลขดังกล่าวคาดว่าในปี 2560 จะมีการต่ออายุใบอนุญาตเพิ่มขึ้นโยรวมเฉลี่ยอยู่ที่ร้อยละ 1-2 ด้วยเหตุของจํานวนผู้ขอรับตัวแทน/นายหน้าประกันภัยภาพรวมที่มีจํานวนการขอรับใบอนุญาตเพิ่มขึ้น
สําหรับจํานวนตัวแทน/นายหน้าประกันภัย ณ สิ้นปี 2559 มีจํานวนทั้งสิ้น 520,069 ราย โดยแยกเป็นเป็นตัวแทนประกันชีวิต จํานวน 274,703 ราย ตัวแทนประกันวินาศภัยจํานวน 20,216 ราย นายหน้าประกันชีวิตจํานวน 103,533 ราย นายหน้าประกันวินาศภัยจํานวน 121,617 ราย และคาดว่าในปี 2560 จะมีอัตราการเติบโตของจํานวนตัวแทน/นายหน้าประกันภัยเฉลี่ยอยู่ที่ร้อยละ 3.5-4.5
เลขาธิการ คปภ. กล่าวเสริมว่า แม้อาชีพตัวแทน/นายหน้าจะมีแนวโน้มขยายตัวเพิ่มขึ้นทุกๆปี แต่ทางสํานักงาน คปภ.ก็ยังคงคุมเข้มเรื่องมาตรฐานและจริยธรรมของตัวแทน/นายหน้าประกันภัย โดยมิได้มุ่งเน้นการเพิ่มจํานวนในเชิงปริมาณอย่างเดียว แต่คุณภาพต้องเพิ่มขึ้นด้วย โดยขณะนี้มีการปรับปรุงข้อสอบ หลักสูตรการอบรมให้เข้มข้นมากขึ้น รวมทั้งได้ดําเนินการอย่างเฉียบขาดกับตัวแทน/นายหน้าที่ฝ่าฝืนกฎระเบียบและก่อความเสียหายให้กับผู้บริโภคอีกด้วย ดังนั้นประชาชนควรเลือกซื้อประกันภัยผ่านตัวแทน หรือนายหน้าประกันภัยที่ได้รับใบอนุญาตจากนายทะเบียนและการจ่ายเบี้ยประกันภัยต้องขอเอกสารแสดงการรับเงินทุกครั้งเพื่อเป็นหลักฐาน ทั้งนี้จะช่วยให้ผู้เอาประกันภัยได้รับความคุ้มครองตามสัญญาประกันภัยอย่างครบถ้วน หรือตรวจสอบผู้ได้รับใบอนุญาตได้ที่เว็บไซต์ของสํานักงาน คปภ. www.oic.or.th หากมีข้อสงสัยสอบถามข้อมูลเพิ่มเติมได้ที่ สายด่วน คปภ. 1186
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง